**Dejiny štátu na území Slovenska**

(Štruktúra výučby, program prednášok – sylabus a otázky na skúšku)

**1. prednáška: Koncept štátu a štátnosti. Kontinuity a diskontinuity štátu (periodizácie štátoprávneho vývoja). Politická moc a suverén vo feudálnom, občianskom a totalitnom štáte.** (prof. Laclavíková)

**Sylabus**

a.) Periodizácia vývoja štátu. Predštátne obdobie.

b.) Charakteristika jednotlivých typov štátu v historickom vývoji – feudálny, občiansky a totalitný štát.

c.) Štátna a právna kontinuita a diskontinuita.

d.) Problematika štátnej kontinuity/diskontinuity v československých právnych dejinách 20. storočia.

**Otázky:**

1. Vymedzte základné periodizácie vývoja štátu na našom území. Pokúste sa charakterizovať predštátne obdobie (predštátne útvary, Samova ríša, Nitrianske kniežatstvo) na našom území a odlíšte toto obdobie a predštátne útvary od štátoprávneho vývoja.
2. Priblížte periodizáciu vývoja štátu na našom území v 20. storočí – stručne sa vyjadrite k jednotlivým formám štátnosti a ich základným znakom.
3. Charakterizujte ranofeudálny (patrimoniálny) štát a právne dedičstvo Veľkej Moravy v Uhorsku (vývoj do 13. storočia).
4. Charakterizujte základné znaky feudálneho štátu. Zamerajte sa na premeny štátu v období osvietenského absolutizmu.
5. Charakterizujte základné znaky občianskeho/buržoázneho štátu. Priblížte ich v rámci vývoja tejto formy štátnosti na našom území.
6. Charakterizujte základné znaky totalitného štátu. Priblížte ich v rámci vývoja ľudovodemokratickej a socialistickej formy štátnosti na našom území.
7. Priblížte otázku štátnej kontinuity/diskontinuity v československých právnych dejinách 20. storočia – vymedzte základné medzníky a problémy.

**2. prednáška: Ústavný vývoj do roku 1848. Systém súdnictva. (Premena štátu, práva a spoločnosti revolučnými rokmi 1848/1849. Boj o ideu konštitucionalizmu v Uhorsku).** (prof. Laclavíková)

**Sylabus**

1. Uhorský konštitucionalizmus. Uhorská stavovská ústava a stredoveké štátoprávne teórie.
2. Uhorský konštitucionalizmus po roku 1848.
3. Bratislavská marcová ústava a jej vplyv na uhorský ústavný a politický vývoj.
4. Ústavný vývoj v rokoch 1848 – 1867.

**Otázky:**

1. Charakterizujte uhorský konštitucionalizmus pred rokom 1848.Charakterizujte uhorskú stavovskú ústavu a stredoveké štátoprávne teórie (doktríny).
2. Charakterizujte revolučné hnutie rokov 1848/1849 s prihliadnutím na Uhorsko – aké boli jeho východiská a ciele? Čo znamenala požiadavka defeudalizácie?
3. Charakterizujte Bratislavskú marcovú ústavu – aké zmeny v štáte a v jeho právnom poriadku priniesla?
4. Charakterizujte myšlienku konštitucionalizmu vyjadrenú v Bratislavskej marcovej ústave a vymedzte systém štátnych orgánov a vzťahy medzi nimi.
5. Charakterizujte ústavný vývoj v rokoch 1848 – 1867 (ústavné dokumenty, zákony, politické dokumenty)
6. Vymedzte ústavný vývoj v rokoch 1849 – 1867. Prečo bol režim Bachovho absolutizmu považovaný za protiústavný?

**3. prednáška: Právo (slovenského) národa na sebaurčenie – vzťah štátu a národa na území Slovenska.** (prof. Gábriš)

**Sylabus**

a.) Národné obrodenie a rozvoj liberalizmu v 19. storočí.

b.) Snahy Slovákov o autonómiu.

c.) Právo národa na sebaurčenie a podiel Čechov a Slovákov na jeho medzinárodnoprávnej akceptácii.

d.) Slováci v prvej ČSR. Národnostné menšiny v prvej ČSR.

e.) Štátoprávne postavenie Slovákov v Československu (1945-1992).

**Otázky:**

1. Charakterizujte počiatky národného obrodenia a rozvoja liberalizmu v strednej Európe a ich príčiny a prejavy na príklade požiadaviek Slovákov a Maďarov pred rokom 1848 (vrátane pôsobenia I. SNR).
2. Charakterizujte snahy Slovákov o autonómiu Slovenska a vysvetlite význam a obsah žiadostí z roku 1848 a Memoranda národa slovenského z roku 1861.
3. Predstavte vznik práva národa na sebaurčenie a podiel Čechov a Slovákov na jeho medzinárodnoprávnej akceptácii.
4. Objasnite význam slovenských emigrantov v zahraničí pre vznik ČSR v roku 1918 a predstavte ich programové aktivity a základné dokumenty.
5. Priblížte úpravu postavenia Slovákov a postavenia národnostných menšín v 1. ČSR a snahy o zmeny tohto postavenia Predstavte autonomistické snahy Slovákov v 1. ČSR a ich vyvrcholenie v roku 1938 a v marci 1939.
6. Charakterizuje štátoprávne postavenie Slovákov v Československu v rokoch 1945-1968.
7. Charakterizuje štátoprávne postavenie Slovákov v Československu v rokoch 1969-1992.

**4. prednáška: Ústavný (štátoprávny) vývoj v období rokov 1848 – 1918. Systém súdnictva. (Boj modernizácie konzervatívnych myšlienok pri premene štátu a práva po r. 1867**). (prof. Gábriš)

**Sylabus**

a.) Uhorský konštitucionalizmus (1867-1918).

b.) Právne postavenie šľachty v druhej polovici 19. a prvej polovici 20. storočia.

c.) Zákonodarná, výkonná a súdna moc (1867 - 1918.

d.) Ústredná správa štátu za dualizmu v Uhorsku.

e.) Versaillský mierový systém.

**Otázky:**

1. Charakterizujte uhorský konštitucionalizmus a jeho základné ústavné pramene v rokoch 1867 – 1918.
2. Postavenie šľachty v Uhorsku v rokoch 1867-1918 a jej zrušenie po rozpade Rakúsko-Uhorska.
3. Predstavte vývoj zákonodarnej moci v Uhorsku rokov 1867-1918.
4. Predstavte vývoj a právomoci panovníka a výkonnej moci v Uhorsku v rokoch 1867-1918.
5. Charakterizujte súdnu moc v rokoch 1867-1918 a jej odčlenenie od výkonnej moci.
6. Popíšte rozpad Rakúsko-Uhorska a vznik nástupníckych štátov v rámci tzv. versaillského medzinárodnoprávneho systému.

**5. prednáška:** **Ústavný vývoj v období rokov 1918 – 1945. Systém súdnictva**. **(Demokracia a jej limity).** (prof. Laclavíková)

**Sylabus**

a.) Konštitucionalizmus v prvej ČSR.

b.) Mníchovská dohoda.

c.) Ústavné zmeny po Mníchovskej dohode – autonómia Slovenskej krajiny.

d.) Ústava Slovenskej republiky z r. 1939. Zásahy do ľudských práv a slobôd v období vojnového Slovenského štátu s dôrazom na postavenie židovskej menšiny

**Otázky:**

1. Charakterizujte ústavnoprávne princípy a zahraničné vzory formujúce ústavný systém I. ČSR a predstavte myšlienku čechoslovakizmu
2. Charakterizujte konštitucionalizmus, záruky ľudských práv a štátny režim v 1. ČSR
3. Charakterizujte dôvody, vznik a obsah Mníchovskej dohody z pohľadu medzinárodného práva a z vnútropolitických dôsledkov na ústavný systém ČSR. Charakterizujte Viedenskú arbitráž.
4. Charakterizujte ústavný proces vzniku autonómie Slovenskej krajiny a následne vznik Slovenskej republiky v marci 1939.
5. Vymedzte hlavné ideové línie Ústavy Slovenskej republiky z roku 1939 a znaky režimu vojnového Slovenského štátu.
6. Popíšte zásahy do ľudských práv a slobôd v období vojnového Slovenského štátu s dôrazom na postavenie židovskej menšiny.

**6. prednáška: Ústavný vývoj v období rokov 1945 – 1960. Systém súdnictva. (Idea revolúcie odstraňovaním pilierov demokracie).** (prof. Laclavíková)

**Sylabus**

a.) Slovenská národná rada, jej normotvorná činnosť a problém kontinuity/diskontinuity s ČSR.

b.) Dočasné štátne zriadenie československé. Dekréty prezidenta republiky E. Beneša.

c.) Košický vládny program. Tri pražské dohody.

d.) Ústavný vývoj v rokoch 1948 - 1960. Pozícia slovenských národných orgánov.

**Otázky:**

1. Popíšte vznik povstaleckej Slovenskej národnej rady a jej normotvornú činnosť s dôrazom na ideu kontinuity a diskontinuity ČSR.
2. Popíšte vznik Dočasného štátneho zriadenia československého a vysvetlite význam dekrétov prezidenta republiky E. Beneša
3. Popíšte význam a obsah Košického vládneho programu a porovnajte ho s obsahom troch pražských dohôd v otázke postavenia Slovenska v rámci obnovenej Československej republiky.
4. Charakterizujte Február 1948 a Ústavu 9. mája 1948 a jej základné zásady. Charakterizujte ľudovú demokraciu.
5. Charakterizujte systém a výkon súdnictva po roku rokoch 1948. Ako sa prejavovalo zľudovenie súdnictva?
6. Vysvetlite postavenie slovenských národných orgánov po prijatí ústavy z 9. mája 1948. Porovnajte s postavením po prijatí ústavy z roku 1960 a po prijatí ústavného zákona o československej federácii z roku 1968
7. Predstavte základné ideové východiská Ústavy z roku 1960. Prečo došlo k vlne socialistických rekodifikácií?

**7. prednáška: Ústavný vývoj v období rokov 1960 – 1992. Systém súdnictva. (Stabilizácia totalitného režimu a jeho rozpad).** (prof. Laclavíková)

**Sylabus**

a.) Ústavný vývoj v rokoch 1960–1989/1990.

b.) Ochrana ľudských práv v ČSR (1948-1989).

c.) Pražská jar. August 1968. Zmena spoločenského a politického systému v Novembri 1989 – nežná revolúcia a jej vplyv na zmeny v ústavnom systéme.

d.) Zánik československej federácie a vzniku samostatných štátov SR a ČR.

**Otázky:**

1. Priblížte ústavný vývoj v rokoch 1968 – 1989/1990 – základné medzníky a ich ideové pozadie.
2. Charakterizujte systém záruk ochrany ľudských práv v Československu po roku 1948 a ich skutočnú realizáciu v  praxi.
3. Vysvetlite pojem pražskej jari a význam udalostí 60. rokov, vrátane augustovej invázie do ČSSR pre medzinárodnoprávne postavenie ČSSR
4. Charakterizujte politický vývoj Novembra 1989 a nežnej revolúcie. Popíšte základné zmeny v ústavnom systéme ČSSR a  úsilie o autentickú federáciu Čechov a Slovákov v rokoch 1989 až 1992.
5. Charakterizujte zánik československej federácie a vznik SR a ČR k 1. januáru 1993 z pohľadu vtedajšieho ústavného a medzinárodného práva.

**8. prednáška: Koncept deľby moci v dejinách. Zákonodarná moc a suverenita ľudu. Výkonná a súdna moc – vzájomné vzťahy, nezávislosť súdnictva.** (prof. Gábriš)

**Sylabus**

a.) Deľba moci z pohľadu právnej histórie a právnej filozofie.

b.) Parlamentarizmus v Uhorsku p r. 1848. Volebné právo.

c.) Parlamentarizmus v ČSR a popretie parlamentarizmu v SR (1939-1945).

d.) Suverenita štátu. Suverenita ľudu.

**Otázky:**

1. Čo je z pohľadu právnej histórie a právnej filozofie koncept deľby moci a ako sa rozvíjala účasť na moci v rámci feudálneho štátu v Uhorsku?
2. Popíšte zrod parlamentnej demokracie v Uhorsku po roku 1848, volebné právo a parlamentarizmus v období Rakúsko-Uhorska.
3. Popíšte parlamentarizmus I. a II. ČSR a popretie parlamentarizmu v čase vojnovej SR (opíšte jeho klasické znaky aj spôsoby jeho negácie).
4. Vysvetlite pojem jednoty štátnej moci a popretie idey deľby moci podľa výkladu marxisticko-leninskej ideológie a v reálnej ústavnej praxi. Voľba sudcov.
5. Kto bol suverénom ako zdrojom moci v ranofeudálnom Uhorsku, feudálnom Uhorsku, buržoáznom Rakúsko-Uhorsku, medzivojnovom Československu, vojnovom Slovenskom štáte a v povojnovom ľudovodemokratickom a socialistickom Československu?
6. Porovnajte premeny suverenity štátu a postavenie nášho štátu v medzinárodných spoločenstvách v rokoch 1918-1938, 1939-1945, 1948-1989, 2004-súčasnosť.

**9. prednáška: Samospráva a štátna správa - premeny a vývoj vzájomných vzťahov.** (prof. Gábriš)

**Sylabus**

a.) Vzťah štátnej správy a samosprávy.

b.) Osvietenské korene zrodu modernej byrokracie a profesionálnej štátnej správy.

c.) Vzťah štátnej správy a samosprávy v období dualizmu, ČSR a po roku 1948.

d.) Záujmová a profesijná samospráva – jej historické podoby a zásahy štátu.

**Otázky:**

1. Priblížte osvietenské korene zrodu modernej byrokracie a profesionálnej štátnej správy
2. Predstavte historické formy profesijnej a záujmovej samosprávy
3. Vysvetlite vzťah a systém štátnej správy a samosprávy v rokoch 1867-1938
4. Predstavte zmeny vo vzťahu štátnej správy a samosprávy v rokoch 1938-1948
5. Charakterizujte vzťah štátnej správy a samosprávy po roku 1948 a popíšte systém miestnej správy a systém národných výborov po roku 1948.
6. Predstavte zásahy do profesijnej samosprávy po roku 1948.
7. Porovnajte zdroj legitimity a striedavú dominanciu štátnej správy a samosprávy v závislosti od premien štátneho a politického režimu.

**10. prednáška: Právny štát a socialistická zákonnosť – vzťah štátu a práva, vzťah štátu a občana, základné práva.** (prof. Laclavíková)

**Sylabus:**

a.) Vzťah štátu a práva v období socializmu. Vzťah štát a občan v období socializmu – právo na súkromie.

b.) Zakotvenie základných práv a slobôd v období socializmu a ich realizácia v praxi.

c.) Koncept socialistickej zákonnosti. Štát a súdna moc.

d.) Ústavné súdnictvo. Správne súdnictvo.

**Otázky:**

1. Predstavte vývoj ústavného súdnictva na území Slovenska ako garanta ústavnosti.
2. Predstavte vývoj správneho súdnictva na území Slovenska ako garanta zákonnosti výkonu verejnej moci.
3. Priblížte vzťah štátu a občana v období socializmu a v súčasnosti na báze  liberalizmu a kolektivizmu.
4. Priblížte v čom spočívali zásahy do oblasti ľudských práv a základných slobôd v období ľudovej demokracie a socializmu. Mali alebo nemali tieto zásahy oporu v ústave/zákonoch?
5. Priblížte chápanie socialistickej zákonnosti.
6. Priblížte vzťah štátu a práva v teórii marxizmu-leninizmu. K čomu mal vývoj dospieť v zmysle tejto teórie? Aká bola v skutočnosti úloha štátu a práva v československých podmienkach?

**11. prednáška: Štát, právo a politika – politické strany, HSĽS, KSČ, voľby.** (prof. Gábriš)

**Sylabus**

a.) Politický režim v slovenských dejinách 20. storočia. Systém politických strán.

b.) Politický režim a volebný systém v ČSR a v Slovenskom štáte (1939-1945). Právna úprava rozpúšťania politických strán.

c.) Politický režim a volebný systém v ČSR a ČSSR (1948-1989).

d.) Koncept a právna úprava štátostrany v dejinách Slovenska.

**Otázky:**

1. Popíšte existenciu politických strán v I. a II. ČSR a jej volebný systém.
2. Charakterizujte politický režim a volebný systém Slovenského štátu.
3. Charakterizujte zmeny politického režimu a volebného systému v obnovenej ČSR a socialistickej ČSR/ČSSR.
4. Predstavte medzivojnovú úpravu a prax rozpúšťania politických strán.
5. Predstavte koncept a právnu úpravu štátostrán v dejinách Slovenska 1939-1945 a 1948-1989.

**12. prednáška: Štát, právo a ideológia. Spomienkové zákony, pamäť národa, politické procesy, rehabilitácie a reštitúcie.** (prof. Gábriš)

**Sylabus**

a.) Podoby ideológie – náboženstvo, filozofia, politika, nacionalizmus? Vplyv na štát.

b.) Premeny ideológie – vysporiadavanie sa s minulosťou: Spomienkové zákony a pamäť národa

c.) Premeny ideológie – vysporiadavanie sa s minulosťou: politické procesy, rehabilitácie a reštitúcie

d.) Dejiny štátu v preambulách ústav – zneužívanie disciplíny „dejín štátu a práva“?

**Otázky:**

1. Predstavte vybrané spomienkové zákony platné a účinné dnes na Slovensku a zhodnoťte ich z odborného hľadiska ako historik štátu a práva
2. Aké bolo ideologické pozadie vzniku Československa v roku 1918, Slovenského štátu v roku 1939, SNP a obnovenia Československa, a Februárového prevratu v roku 1948? Aké bolo ideové pozadie ústavnoprávnych zmien roku 1989?
3. Popíšte právne postavenie a osud Nemcov, Maďarov, zradcov a kolaborantov po obnove suverenity ČSR v roku 1945.
4. Porovnajte vysporiadanie sa s minulosťou druhej svetovej vojny po roku 1945 s vysporiadaním sa s minulosťou rokov 1948-1989 – uveďte rozdiely a ich dôvody.
5. Dejiny štátu ako lineárny vývoj, špirála, chaos alebo regres? Vlastný názor.